es el el el el el el el el el el es el el el el el el el es fa en en en en en el el el el el el el fr el fr el en el es el en el el el el el el en el en el el el el el el el el el el el el en pt en pt el el el el el el el en en el el el el el el el en en it es en en en en en es en en zh en es es es war en fr en en it en es el en pt el el el el el el el de en es en pt fr uk uk uk oc en fr fr el nb uk ca oc pt sv hbs_lat fa pt fr uk fr uk fr fr pt uk ht fa it en uk fr uk oc fr it fr uk fr uk oc fr pt es uk fr uk de oc pt de de de de de ky mk el fr en el el en el el en el el el es en el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Iberia Airlines, είναι η μεγαλύτερη αεροπορική εταιρεία της Ισπανίας. Τα κεντρικά γραφεία της βρίσκονται στη Μαδρίτη, ενώ η εταιρεία χρησιμοποιεί ως βάση της το Διεθνές Αεροδρόμιο Μπαράχας.
Iberia Líneas Aéreas de España
Το λογότυπο της Iberia Airlines από το 1992 μέχρι το 2013.
Τον Απρίλιο του 2001, η Iberia ιδιωτικοποιήθηκε και οι μετοχές της έγιναν διαθέσιμες μέσω του Χρηματιστηρίου της Μαδρίτης.
Η εταιρεία ανακοίνωσε το 2007 συνολικά κέρδη της τάξεως των €327.6 εκατομμυρίων ευρώ (€56.7 εκατομμύρια το 2006, €395 εκατομμύρια το 2005) - 12η συνεχόμενη χρονιά κερδών.
Η Iberia μετέφερε 27.799.000 εκατομμύρια επιβάτες το 2006 (32 εκατομμύρια μαζί με την Iberia Regional (Air Nostrum) το 2005), ενώ σκοπεύει να αποκτήσει στόλο που θα περιλαμβάνει μόνο αεροσκάφη Airbus, μέχρι το 2008, μετά την απόσυρση των υπαρχόντων αεροσκαφών McDonnell Douglas.
2.1 συμφωνίες κοινού κωδικού
Το 2002, η Ιberia γιόρτασε τα 75 χρόνια από την ίδρυσή της, στις 27 Ιουνίου 1927, γεγονός που την καθιστά μια από τις πιο παλιές και ιστορικές εταιρείες του κόσμου. Ξεκίνησε πτήσεις στις 14 Δεκεμβρίου 1927, μεταξύ Μαδρίτης και Βαρκελώνης, με επίσημο πρώτο επιβάτη της τον Βασιλιά Αλφόνσο ΙΓ΄. Μέσα σε αυτά τα 75 χρόνια, περίπου 500 εκατομμύρια επιβάτες έχουν πετάξει με την IΒ, η οποία συγκαταλέγεται ανάμεσα στις πέντε μεγαλύτερες αεροπορικές εταιρείες της Ευρώπης. Έτσι, η ΙΒ είναι η εταιρεία με τις περισσότερες πτήσεις από και προς την Ισπανία.
Μέχρι το 1939 η ΙΒ ήταν εκτελούσε πτήσεις μόνο στο εσωτερικό της Ισπανίας και της Ιβηρικής Χερσονήσου, με πτήσεις μεταξύ Μαδρίτης και Λισαβώνας. Η εταιρεία κρατικοποιήθηκε στις 30 Σεπτεμβρίου 1944 και το 1946 έγινε η πρώτη αεροπορική εταιρεία με πτήσεις μεταξύ Ευρώπης και Νοτίου Αμερικής, χρησιμοποιώντας αεροσκάφος Douglas DC-4 στην πτήση μεταξύ Μαδρίτης - Μπουένος Άιρες. Το 1974, δημιούργησε την υπηρεσία τηλεφωνικών πληροφοριών ServΙberia, η οποία ήταν πρόδρομος των σημερινών τηλεφωνικών κέντρων των αεροπορικών εταιρειών.
Στα τέλη της δεκαετίας του 1980, η ΙΒ αποφάσισε μια μεγάλη ανανέωση του στόλου της, με την προμήθεια αεροσκαφών McDonnell Douglas MD-87, Airbus A320 και Airbus A340, για την αντικατάσταση των Douglas DC-9, Boeing 727 και Douglas DC-10 αντίστοιχα. Επίσης, ένας σημαντικός αριθμός Boeing 757 εντάχθηκε στο στόλο της εταιρείας.
Την ίδια εποχή, η ΙΒ ξεκίνησε την εξαγορά διάφορων πακέτων μετοχών σε άλλες ισπανικές εταιρείες (στις Aviaco, Viva Air, Binter Canarias, Binter Mediterraneo, στην Aerolineas Argentinas και στις Viasa και Ladeco)
Το 1991, η ΙΒ δημιούργησε το πρώτο διεθνές πρόγραμμα ανταμοιβής συχνών επιβατών στην Ευρώπη, το Iberia Plus και το 1996, άνοιξε την ιστοσελίδα της www.iberia.com. Εξαγόρασε επίσης την Aviaco το 1999 και απέκτησε το στόλο της.
Το 2001, η ιδιωτικοποίηση της ΙΒ ολοκληρώθηκε και οι μετοχές της έγιναν διαθέσιμες σε Χρηματιστήρια ανά τον κόσμο. Έτσι, η κυρίως κρατική στο μεγαλύτερο μέρος της ιστορίας της Ιberia, έγινε ξανά ιδιωτική εταιρεία, εξυπηρετώντας πάνω από 100 αεροδρόμια σε 40 χώρες, με περισσότερους από 26.000 εργαζομένους.
Ο Όμιλος Iberia περιλαμβάνει επίσης την Iberia Regional/Air Nostrum, μια εταιρεία που εκτελεί πτήσεις σε περιφερειακά αεροδρόμια στην Ευρώπη. Επιπρόσθετα, ο όμιλος ασχολείται και με άλλες δραστηριότητες, όπως συντήρηση αεροσκαφών, επίγεια εξυπηρέτηση, τροφοδοσία αεροσκαφών και ταξιδιωτικά πακέτα. Η Iberia είναι μέλος της αεροπορικής συμμαχίας oneworld.
Οι εταιρείες του Ομίλου Iberia πετούν σε 97 προορισμούς σε 40 χώρες. Με συνεργασίες κοινού κωδικού με άλλες εταιρείες, προσφέρει πτήσεις σε άλλους 60 προορισμούς σε 25 χώρες. Διαθέτει στόλο περίπου 200 αεροσκαφών, εκτελώντας περίπου 1000 πτήσεις τη μέρα. Το 2002, η ΙΒ μετέφερε 28 εκατομμύρια επιβάτες και 210.000 τόνους φορτίων.
Η Iberia έχει συνάψει συμμαχία με την American Airlines και τη British Airways και την 1η Σεπτεμβρίου 1999, έγινε μέλος της oneworld Alliance.
Η ΒΑ κατέχει το 9% των μετοχών της Iberia.
Η εταιρεία έχει συνάψει συμφωνία με την Τεχνική Βάση Ολυμπιακής Αεροπορίας, θυγατρική της Ο.Α. - Υπηρεσίες για τη συντήρηση των αεροσκαφών της Airbus A320 που διανυκτερεύουν στον Διεθνή Αερολιμένα Αθηνών.
Κύριο λήμμα: Προορισμοί της Iberia Airlines
Η Iberia έχει κοινό κωδικό με τις ακόλουθες αεροπορικές εταιρείες:[1]
Ο στόλος της Iberia αποτελείται από τα ακόλουθα αεροσκάφη (Ιούνιος 2019):[2]
Ο στόλος της Iberia
↑ «Profile on Iberia». CAPA. Centre for Aviation. Αρχειοθετήθηκε από το πρωτότυπο στις 31 Οκτωβρίου 2016. Ανακτήθηκε στις 31 Οκτωβρίου 2016.
↑ Iberia (1 Αυγούστου 2017). «Catalogue Iberia Fleet Airbus A319». Iberia (στα Αγγλικά). Ανακτήθηκε στις 31 Μαΐου 2019.
↑ 4,0 4,1 «AIRBUS A320neo FAMILY FIRM ORDERS» (PDF). Airbus.com. Airbus. Αρχειοθετήθηκε από το πρωτότυπο (PDF) στις 11 Μαρτίου 2019.
↑ Apesteguía, Esther (19 Φεβρουαρίου 2015). «Airbus presenta a Iberia su nuevo A350 XWB» [Airbus presents Iberia with its new aircraft, the A350 XWB]. fly-news.es (στα Spanish). Fly News. Ανακτήθηκε στις 21 Ιανουαρίου 2017.